GiliGold/VAD_KnessetCorpus huggingface dataset:
אלקס הרטמן: הוא צריך לחתום שהוא מוותר.
כרמל שאמה-הכהן: תגיד לי, למה הוא מפקיד לך 2,500 שקל?
כרמל שאמה-הכהן: אז אנחנו קובעים מראש שההפקדה הזו היא הודעת ויתור.
כרמל שאמה-הכהן: יש לך ספק למה הוא עשה את זה?
לאה ורון: הפקדה של 2,500 תוך - - -
כרמל שאמה-הכהן: אם אפתח חשבון כזה, מישהו ילך ויפקיד לי כספים?
יוליה שמאלוב-ברקוביץ: מה הבעיה שלך, עורך-דין הרטמן?
אלקס הרטמן: מה קורה כשיש שניים?
אלקס הרטמן: יש בעל ואישה, הבעל רוצה לבטל, האישה לא רוצה לבטל.
ניצן חרותי: אוי, נו, באמת.
פנינה פרץ: שילכו לרבנות.
יוליה שמאלוב-ברקוביץ: אוי, באמת, עורך-דין הרטמן, מה הבעיה שלך?
יוליה שמאלוב-ברקוביץ: אתה רוצה כאילו - - -
כרמל שאמה-הכהן: אז הרווחת 2,500 שקלים.
כרמל שאמה-הכהן: בן-הזוג שהפקיד משוחרר מהחובה האישית, זה שלא הפקיד, לא רוצה להשתחרר, זכותו, הרווחת, מה אתה רוצה?
אלקס הרטמן: אותו שבוע.
רעות אושעיה: ואם לא היתה הבנה?
אלקס הרטמן: השמות שישנם אצלנו זה שמות היסטוריים.
אלקס הרטמן: אנשים, למרבה הצער, גם מתגרשים.
אלקס הרטמן: צריך שזה ייעשה בצורה מסודרת.
פנינה פרץ: תמצאו את הדרך, תמצאו אותה.
אדיר ענבר: צריך שיהיה איזשהו ביטוי כתוב שבו נדע - - -
רעות אושעיה: מה עם אדם שהיו לו כמה יחידות ושילם רק את ה-2,500 ולא בעבור שאר היחידות?
רני נויבואר: בסדר, אז את יודעת שהוא ויתר.
יוליה שמאלוב-ברקוביץ: מה אתם רוצים?
יוליה שמאלוב-ברקוביץ: אפשר לדעת מה אתם רוצים?
אלקס הרטמן: אנחנו רוצים שיחתמו על מכתב ברור - - -
יוליה שמאלוב-ברקוביץ: אבל במשרד אתם תתפסו אותו, תדליקו מוזיקה, תתנו לו ירקות וגבינות וכאלה ותשכנעו - - -
עמיר פרץ: אבל אמרת שאנשים צריכים להיות אחראים, נכון?
עמיר פרץ: אז שיתנו לו ירקות, שיישאר, מה?
קריאה: ימכרו לו יחידה.
פנינה פרץ: ימכרו לו באילת.
יואל חסון: למה נגד הודעה מסודרת בכתב?
כרמל שאמה-הכהן: למי?
יואל חסון: ל"קלאב הוטל".
יואל חסון: למה לא הודעה מסודרת?
כרמל שאמה-הכהן: יש לכם פתרון?
ניצן חרותי: הפתרון היחיד זה שהם שולחים מכתב, יהיה בו נוסח שייקבע משפטית - - -
אתי בנדלר: זה יהיה קבוע.
יואל חסון: "קלאב הוטל" ישלחו מכתב - - -
חנה וינשטוק-טירי: השאלה אם זה באמת יגיע לצרכנים.
חנה וינשטוק-טירי: אם הכתובות לא מעודכנות והם שלחו?
ניצן חרותי: יהיו כתובים שם גם הבעל וגם האישה.
הילה דוידוביץ-בלומנטל: יש להם אינטרס לא לשלוח.
גיל אוריון: מאיפה אני יודע מאיפה הגיע הכסף?
גיל אוריון: מי חתום על הצ'ק שנשלח?
ניצן חרותי: מה, אתה הולך ברחוב ומשלם 2,500 - - -
כרמל שאמה-הכהן: חברים, אני מבקש להפסיק לדבר.
פנינה פרץ: על הצ'ק אין פרטים?
עמיר פרץ: תגיד, אתם באמת רציניים, שאם מישהו בא הם מתחילים לשכנע אותו?
אמיר שפיצר: כן.
ניצן חרותי: ועוד איך.
ניצן חרותי: אין לך מושג מה שקורה שם.
עמיר פרץ: אבל אני לא מבין, אם אני בא להשתחרר, מה הוא יכול כבר לשכנע אותי?
ניצן חרותי: יש לו כל מיני דברים בכיס.
אמיר שפיצר: יש לך יחידת "ישרוטל"?
אמיר שפיצר: בגלל זה אתה לא יודע.
עמיר פרץ: אני משתגע מכם, אם בן-אדם מבוגר יבוא והם יפתו אותו, אז מה עכשיו אתם רוצים שנעשה?
רני נויבואר: אז לא רוצים לתת להם את ההזדמנות לעשות את זה.
יואל חסון: אם הוא חתם עוד פעם - - -
כרמל שאמה-הכהן: יש כאלה שעשו את זה.
עמיר פרץ: את ערבה לזה שההסכמים האלה יהיו תקפים?
רני נויבואר: בזמנו הכנסת חוקקה חוק שלם על מנת לאצור את שימור הלקוחות ולאפשר ללקוחות להשתחרר.
רני נויבואר: פה יש אנשים שיש להם משבצת זמן מאוד מוגבלת להשתחרר, אם הם הגיעו כבר למסקנה שהם רוצים, לא צריך להפעיל מולם שימור לקוחות, זה החשש, ושימור לקוחות לומדים בשיווק.
יואל חסון: גברתי, יש שימור לקוחות בכל מצב.
יואל חסון: הם עכשיו יעשו שימור לקוחות על כולם, הם יפעלו נגד כולם ישירות.
עמיר פרץ: הם יתחילו לפעול עכשיו.
רני נויבואר: זה בסדר, הם יעשו מה שהם יעשו, אבל אתה לא צריך ליצור להם הזדמנות לעשות את זה.
רני נויבואר: בחוק הגנת הצרכן כבר תיקנתם את זה.
יואל חסון: למה, זכותם, מה אתה רוצה?
יואל חסון: אני לא מסכים שיבואו - - -
יואל חסון: הם יעשו פעולות שיווק.
יואל חסון: אני לא אומר שאדם צריך לבוא למשרדי "קלאב הוטל" לבטל.
ניצן חרותי: הלוואי שהם ישפצו את המלון ושהוא יהיה חמישה כוכבים.
ניצן חרותי: אף אחד לא ירצה להשתחרר.
יואל חסון: נראה לי, בסוף שאתה אוהב את ה"קלאב הוטל" שלך.
ניצן חרותי: בטח, מאה אחוז.
פנינה פרץ: הוא נוסע לחוץ-לארץ.
משה שרעבי: אבל קודם שיתקנו את הג'קוזי ששנתיים לא עובד.
יואל חסון: זו הבעיה, הג'קוזי?
יואל חסון: לא יכולת להגיד מההתחלה שהבעיה זה ג'קוזי?
יואל חסון: כרמל, תן לי להציע לך הצעה.
יואל חסון: הם שולחים להם הודעת ביטול, מי שרוצה לבטל, צריכים להחזיר במעטפה מבוילת בחזרה ולחתום על הביטול עם הצ'ק או עם העברה בנקאית.
אתי בנדלר: למה במעטפה מבוילת?
אתי בנדלר: הוא צריך למסור לך הודעה.
חנה וינשטוק-טירי: הבעיה היא מה באמת קורה כשהם שולחים את זה לצרכן, אבל הכתובת שלהם לא מעודכנת.
חנה וינשטוק-טירי: הם שלחו לצרכן והוא לא קיבל את זה.
חנה וינשטוק-טירי: אני לא יודעת מה המצב של הרשימות שלהם, זו בעיה.
אתי בנדלר: הנוסח של ההודעה צריך להיות ברור, אבל איך להעביר את ההודעה?
אתי בנדלר: מי שרוצה שישלח את זה במייל, בדואר, מי שרוצה ייגש למשרד, או בפקס.
אלקס הרטמן: חבר הכנסת, יושב-ראש הוועדה, צריך לסגור את הסעיף שבביטול החוזה, כאמור ,לא תושב לצרכן כל תמורה שהיא, זה דבר שצריך לכלול אותו, שיהיה כתוב.
כרמל שאמה-הכהן: חברים, לשבת שם.
כרמל שאמה-הכהן: איך אנחנו יוצאים מהפלונטר הזה של הודעת הביטול?
ניצן חרותי: רק "קלאב הוטל" חייב לשלוח את ההודעה, הם היחידים שיש להם את מלוא הנתונים, הם יודעים לכתוב נוסחים משפטיים, ברוך השם, ואתם רואים איזה אנשים מייצגים אותם פה.
כרמל שאמה-הכהן: על ההודעה כבר הסכמנו.
קריאות: אבל הכתובות מעודכנות?
אמיר שפיצר: מי שלא מגיעים אליו הוא גם לא משלם את דמי האחזקה.
כרמל שאמה-הכהן: סליחה, לא שאלתי אותך, אתה לא ממשלה.
כרמל שאמה-הכהן: הממשלה תקבע את הנוסח של ההודעה ושל הודעת הביטול, וזה יישלח לבעלי היחידות.
קריאות: רשום.
כרמל שאמה-הכהן: לא, ביקשו בדואר רגיל.
אתי בנדלר: אני מציעה בכל דרך, אדוני, מי שרוצה בפקס, שיהיה בפקס, מי שרוצה באימייל, שיהיה באימייל, מי שרוצה בדואר רגיל – בדואר רגיל, בדואר רשום – בדואר רשום, או שהוא ירצה לסור בעצמו למשרדי "קלאב הוטל" ולמסור את הודעת הביטול במקום.
יואל חסון: אבל שולחים להם הודעות חיוב.
יואל חסון: נכון, מה שירצה הצרכן, נקודה.
אתי בנדלר: בכל דרך, כפי שמוסרים כל הודעת ביטול, ובלבד שהכתב שלו יהיה ברור.
חנה וינשטוק-טירי: או לשלם את השובר.
אתי בנדלר: לא, וישלם את השובר.
אתי בנדלר: השובר כשלעצמו אינו מספיק.
חנה וינשטוק-טירי: למה?
חנה וינשטוק-טירי: אבל אנחנו - - -
אתי בנדלר: כי קשה להם לזהות את הצרכן או לחלופין קשה להם לזהות את היחידה, לצרכן שיש לו יותר מאשר יחידה אחת.
ניצן חרותי: יש פה דעה שאם זה לא יהיה דואר רשום, זה לא יגיע.
חנה וינשטוק-טירי: כשאני עושה העברה בנקאית אין - - - .
חנה וינשטוק-טירי: הם רואים את הפרטים של ממי הם מקבלים?
רני נויבואר: ודאי יש – מאיזה חשבון זה הגיע.
ניצן חרותי: חייב להיות דואר רשום.
ניצן חרותי: הודעת תשלום צריכה להגיע בדואר רשום.
פנינה פרץ: אם הכתובת לא נכונה, זה חוזר לשולח וככה זה יכול ללכת לאיבוד.
אלקס הרטמן: מה נעשה?
אלקס הרטמן: אין לנו כתובת.
ניצן חרותי: לא, גם יכול להיות שתהיה פה פרצה שהם לא יעבירו לכולם אם זה לא יהיה דואר רשום.
יואל חסון: מה אנחנו יורדים לרזולוציות האלה?
יואל חסון: חבר'ה, זו ועדה בכנסת, אתם יורדים לרזולוציות שלא ראוי לרדת אליהם, באמת?
יואל חסון: זו ועדה בכנסת, זו לא ישיבה פה עכשיו של ועד בית.
יואל חסון: זה חוק וחוק לא יורד לפרטים עד כדי כך, נו, באמת.
כרמל שאמה-הכהן: איפה הוודאות שאנחנו יודעים שאדם מסר, הוא מסר.
חנה וינשטוק-טירי: דואר רשום.
חנה וינשטוק-טירי: כשאני שולחת משהו ואני שולחת בדואר רשום - - -
כרמל שאמה-הכהן: שהוא שלח ל"קלאב הוטל"?
חנה וינשטוק-טירי: לא, אם "קלאב הוטל" שולחת בדואר רשום, בדרך כלל זה משהו שיש בו יותר ודאות מדואר רגיל.
חנה וינשטוק-טירי: מצד שני - -
רני נויבואר: אנשים לא אוספים דואר רשום.
חנה וינשטוק-טירי: - - לא כל האנשים הולכים לקחת דואר רשום.
חנה וינשטוק-טירי: זאת אומרת, זאת הדילמה, אם זה יהיה בדואר רשום או לא דואר רשום.
חנה וינשטוק-טירי: אבל יש לי עוד בעיה מקדמית שזה בעצם הכתובות, הם ישלחו את זה לכתובות שהן לא עדכניות.
כרמל שאמה-הכהן: בגלל זה הגיבוי של הפרסום שלכם בעיתון.
חנה וינשטוק-טירי: זה הפרסום, בסדר.
רעות אושעיה: אני בכלל מאמינה שאדם שרוצה לבטל ידע ברגע שהחוק הזה יצא, ואני בטוחה שיש כאן את העמותות, שמי שרוצה לבטל ידע שיש לו זכות לצאת.
פנינה פרץ: אנחנו מפרסמים באתר שלנו.
חנה וינשטוק-טירי: אבל זה לא מסיר אחריות מכם להודיע להם.
כרמל שאמה-הכהן: ברור, הם יודיעו, אני בטוח שזה לא יהיה מאה אחוז, גם אם יתאמצו זה לא יהיה מאה אחוז, כי באמת לא כל הכתובות מעודכנות.
כרמל שאמה-הכהן: אתם עושים את זה דרך העיתון, ביחד זה ישאף כמה שיותר למקסימום, ועדיין, אדם ששמע, ראה, החליט שהוא רוצה לבטל – איך עושים את זה הכי יעיל, הכי קל, הכי ברור, הכי חד-ערכי, שלא יהיו ויכוחים מי ביטל ומי לא ביטל.
רני נויבואר: מכתב בדואר.
אדיר ענבר: ברור שמכתב.
חנה וינשטוק-טירי: יש את הסעיף שמדבר על ביטול עסקה מתמשכת, שאומר בעצם שאפשר לבטל בכל דרך – אפשר לבטל בעל-פה, אפשר לבטל בכתב, בדואר רשום, בדואר אלקטרוני, בפקסימיליה.
חנה וינשטוק-טירי: כמובן שאם למשל אני שולחת פקס, אז יש לי אישור ששלחתי פקס, אז זה אישור שלי, טלפון זה אולי קצת יותר בעייתי מבחינת ההוכחה, דואר אלקטרוני – בחירתו של הצרכן.
חנה וינשטוק-טירי: החשש שלנו שלא יצא מצב שבו צרכנים מבטלים או שולחים מכתב, ואז הם צריכים להתקשר ל"קלאב הוטל" או אם הם שולחים פקס, ואז אומרים להם לא קיבלנו, כן קיבלנו וכו', וככה מטרטרים את הצרכנים, כמו שיש לנו בעיה, אגב, עם חברות התקשורת.
חנה וינשטוק-טירי: גם החוק הזה, למרות שהוא עזר, עדיין אנחנו מקבלים תלונות מהרבה צרכנים על זה שלא עונים להם, צרכנים לא יודעים איפה הם עומדים, אז אני רוצה שיהיה ברור שלמשל אם הוא שלח פקס ויש לו הוכחה שיש, אז הוא מבחינתו עשה את שלו, וזה יתקבל אצל החברה.
חנה וינשטוק-טירי: הוא לא צריך לעשות שום פעולה נוספת.
יואל חסון: הצעתי הצעה – שובר עם חתימה.
כרמל שאמה-הכהן: אם "קלאב הוטל" מוציא שובר – זה לא מגיע לכולם, יש כאלה שיקבלו את השובר וישלמו ויש כאלה שיבואו דרך העיתון.
יואל חסון: בהודעה ש"קלאב הוטל" מוציאים, הם צריכים להוציא שובר תשלום והודעה – מכתב שיוסכם עליו – ובנוסף את חוזה הביטול, את הסכם הביטול הזה שצריך להיות.
כרמל שאמה-הכהן: איזה הסכם ביטול?
חנה וינשטוק-טירי: לא הסכם, הודעת ביטול.
יואל חסון: הודעת ביטול, לא הסכם.
יואל חסון: בהודעת הביטול עליה חתם הוא מצרף את הצ'ק, את התשלום, איך שממלאים את השובר - - -
אלקס הרטמן: שובר תשלום בבנק.
יואל חסון: או תשלום בבנק, מאה אחוז, ושולח בהודעה מבוילת חזרה ל"קלאב הוטל", זה אחד.
חנה וינשטוק-טירי: זה בהנחה שהוא קיבל את המכתב.
יואל חסון: זה בהנחה שהוא קיבל את המכתב.
יואל חסון: מי שלא בדואר, מה שנקרא בכל ענייני הדואר, פה אין לי פתרון.
פנינה פרץ: דואר רשום.
יואל חסון: התכוונתי מי שדרך העיתון, אין לי פתרון איך - - -
ניצן חרותי: מרים טלפון ל"קלאב הוטל" ואומר, לא קיבלתי את השובר.
חנה וינשטוק-טירי: עדיין יש לך זכות מכוח הסעיף הכללי לבטל את העסקה.
חנה וינשטוק-טירי: ברגע שאתה מבטל יש לך הוכחה שביטלת, למשל אישור פקס או ששמרת את הדואר האלקטרוני ששלחת ל"קלאב הוטל" - - -
לאה ורון: אבל אם לא?
חנה וינשטוק-טירי: וכמובן שבמכתב ש"קלאב הוטל" שולחת או בהודעה שאנחנו נפרסם בעיתונות יהיו דרכי ביטול – זאת אומרת, מספר פקס שאפשר לשלוח, אימייל שאפשר לשלוח, כמובן כתובת עדכנית וכו'.
חנה וינשטוק-טירי: ברגע שיש לצרכן הוכחה שהוא ביטל, שלח משהו, "קלאב הוטל" תצטרך ליצור אתו קשר ולשלוח לו את השובר.
רני נויבואר: קודם כל אתם צריכים את מספר ההעברה.
גיל אוריון: התשלום נעשה בשני אקטים.
אלקס הרטמן: התשלום הוא תנאי לביטול.
יוליה שמאלוב-ברקוביץ: "קלאב הוטל" שולח לו מכתב שקיבלתי את התשלום ממך - - -
חנה וינשטוק-טירי: מה קורה ששלחתם לאדם מכתב, אבל הכתובת לא עדכנית?
חנה וינשטוק-טירי: עדיין הוא יוכל לבטל אם הוא יראה למשל פרסום בעיתון.
גיל אוריון: ברור, אבל הוא ישלם וישלח מכתב.
חנה וינשטוק-טירי: אז הוא ישלח לכם פקס, למשל.
חגי דורון: שישלח את כתובתו המעודכנת ונשלח לו.
חנה וינשטוק-טירי: בסדר, זה מה שאמרתי, לא אמרתי משהו אחר.
אלקס הרטמן: אני חושב שאפשר להגיד, שוברי תשלום אפשר יהיה לקבל בין בדואר יחד עם ההודעה שאנחנו שולחים ובין במשרדי "קלאב הוטל".
אלקס הרטמן: מי שירצה - - -
ניצן חרותי: לא למשרד "קלאב הוטל".
אלקס הרטמן: לא שמעתי עוד שמרחיקים אנשים ממשרדים של חברה, מה זה?
אלקס הרטמן: אין גבול לפטרנליזם?
ניצן חרותי: בלי משרדים.
ניצן חרותי: מדובר על אנשים מכל שכבות הגיל.
פנינה פרץ: נו, מה, ומירושלים יבואו אליך לרמת-גן.
אתי בנדלר: קודם כל לגבי שובר תשלום, עורך-דין הרטמן, אין סיבה להתנות את התשלום בבנק הדואר בלבד שגובה עמלה עבור התשלום.
כרמל שאמה-הכהן: בנק הדואר יש לו פריסה ארצית ודאית.
אתי בנדלר: אתה רוצה רק בבנק הדואר?
כרמל שאמה-הכהן: כן, בנק הדואר.
רני נויבואר: יש לו 700 סעיפים.
כרמל שאמה-הכהן: בטח, כי אחרת ישלחו לבנק ערבי ישראלי, שאנשים ייסעו עד נצרת.
אתי בנדלר: בסדר, אוקיי.
יואל חסון: מה אתה מציע?
יואל חסון: בצורה פשוטה, מה?
גיל אוריון: ביטול ייעשה על דרך של הודעת ביטול בכתב ועל-ידי תשלום – שני האמצעים הללו.
כרמל שאמה-הכהן: תקשיב, תשלום שיועבר לכם גם עם הודעה בכתב, אבל התשלום יהווה ראיה, אם תגידו למישהו אחרי שנתיים, לא ביטלת, הוא יראה את זה, אז כנראה שהוא ביטל ולא קיבלתם את המכתב.
כרמל שאמה-הכהן: יהיו כאלה חריגים.
גיל אוריון: ראייתי.
גיל אוריון: מה הוא צריך לעשות – הוא צריך לעשות שני אקטים.
אלקס הרטמן: ללכת לשלם בבנק ולשלוח לו את המכתב.
חנה וינשטוק-טירי: אבל אם הוא לא קיבל את השובר והוא שלח לכם הודעת ביטול, שלא יצא מצב שהצרכן צריך לרדוף אחריכם בשביל לשלוח לו את השובר.
כרמל שאמה-הכהן: מי שקיבל שובר ושילם אותו – אפשר לעשות שובר אישי ממוספר עם זהות בעל היחידה – הוא לא צריך גם הודעה בכתב, כי אוטומטית מזהים חד-ערכי את מי ששילם.
רעות אושעיה: זה לא אפשרי תפעולית.
רעות אושעיה: לא בטוח שזה אפשרי תפעולית.
גיל אוריון: שיצטרף.
אמיר שפיצר: עושים את זה כל שנה עם דרישת התשלום.
כרמל שאמה-הכהן: מה הבעיה להוציא שובר ממוספר?
חנה וינשטוק-טירי: דמי אחזקה לא משלמים בצורה כזו?
רעות אושעיה: ההעברות הן העברות - - -
כרמל שאמה-הכהן: לא העברות, שובר ממוספר.
רני נויבואר: תשלחו שובר ממוספר.
כרמל שאמה-הכהן: אדם שילם לך שובר ממסופר, יש לך אינדיקציה.
אמיר שפיצר: זה כמו דמי אחזקה, זה ממוספר.
ניצן חרותי: אמת ויציב מה שאתה אומר.
כרמל שאמה-הכהן: חברים, בדיוק כמו השובר של דמי האחזקה.
כרמל שאמה-הכהן: איך את יודעת מי שילם לך?
רעות אושעיה: זה משתנה.
יוליה שמאלוב-ברקוביץ: למה זה משתנה?
רעות אושעיה: זה משתנה, כי תפעולית אצלנו זה שונה.
רעות אושעיה: אני לא יודעת איך זה אצלכם ב"קלאב הוטל", אבל ב"פתאל" זה שונה, מאחר שהרבה פעמים הם גם משלמים רק כשהם מגיעים למלון.
פנינה פרץ: אצלכם זה משתנה, ב"קלאב הוטל" זה לא משתנה.
קריאה: אז לא נקנה "פתאל".
דינה דביר: אנחנו לא מדברים על "פתאל".
קריאה: תפסיקי להגיד את זה.
קריאה: דינה, פה מדברים על כולם, זה חוק.
רעות אושעיה: סליחה, אבל זה חוק לא רק ל"קלאב הוטל".
רעות אושעיה: אתם שוכחים שגם ב"ישרוטל" יש יחידות נופש, גם ב"פתאל" יש יחידות נופש, ושמם לא נשמע בוועדה.
כרמל שאמה-הכהן: את שולחת לו את השובר, ירצה – ישלם, לא ירצה – לא ישלם, מה העניין?
רעות אושעיה: בסדר גמור, מה שחשוב לי שההודעה שלו תהיה הודעה בכתב שהוא מבטל את ההסכם ובנוסף ישלם את ה-2,500 שקלים.
כרמל שאמה-הכהן: אבל אם שלחנו את השובר והוא שילם – הוא פטור.
רעות אושעיה: יפה, אבל לא תמיד אני יכולה לעקוב אחרי מי ששילם.
כרמל שאמה-הכהן: אוקיי, אז אחרי שנה שלחת לו, נניח, ולא שמת לב.
כרמל שאמה-הכהן: שלחת לו את דמי האחזקה, אז הוא יגיד לך, סליחה, כבר לפני שנה שילמתי ביטול.
רעות אושעיה: בסדר, ואז אנחנו נכנסים באמת – שוב מרימים אותי כעורכת-דין להגיד כן נפתח או לא נפתח, אז בואו נפתור את הסוגיה הזו.
כרמל שאמה-הכהן: אחרת אין לזה סוף.
כרמל שאמה-הכהן: אתם שולחים שוברים אישיים כמו דמי הניהול.
כרמל שאמה-הכהן: אנשים שילמו את זה, יש לכם אינדיקציה - - -
רעות אושעיה: אבל זה מה שהסברתי, אצלנו זה לא שוברים אישיים, זה שונה, הרבה פעמים אצלנו משלמים כשמגיעים למלון ולא מראש.
כרמל שאמה-הכהן: אז אין לי תרופה לזה.
כרמל שאמה-הכהן: תשלחי לו מכתב, תשלחי לו שובר, ירצה – ישלם, לא ירצה – לא ישלם.
כרמל שאמה-הכהן: מה את רוצה ממני?
כרמל שאמה-הכהן: אני כבר לא יודע מה להגיד.
כרמל שאמה-הכהן: באים במזומן.
כרמל שאמה-הכהן: יש כאלה שלא יקבלו את השובר בדואר, אז הם יראו בעיתון שיפורסם שם בין היתר – תכניסו את מספר החשבון אליו הוא יכול להפקיד.
כרמל שאמה-הכהן: האדם הזה יצטרך לשלוח להם את שובר ההפקדה עם בקשת ביטול.
ניצן חרותי: אמת, בדיוק.
פנינה פרץ: או לפקסס להם.
חנה וינשטוק-טירי: ראיתי את זה בעיתון - - -
כרמל שאמה-הכהן: אלה ששילמו את השובר שהם שלחו – בזה נגמר העניין, יש להם אינדיקציה חד-ערכית, אלה שבאו דרככם, דרך הפרסום שלכם או מפה לאוזן – קיבלו מספר חשבון, הולכים לבנק הדואר, מפקידים את ה-2,500 או ה-5,000 ושולחים להם העתק עם הפרטים שלהם, אז הם יבטלו.
חנה וינשטוק-טירי: אז בהודעה הם יצטרכו לפרסם מספר חשבון להפקדה.
גיל אוריון: הנקודה שלא הזכרנו בנוסח, וכמובן שיש לציין אותה, שלצרכן לא תושב כל תמורה.
כרמל שאמה-הכהן: סיכמנו את זה.
זאב פרידמן: למעט אם הם גובים את ה-2013.
אלקס הרטמן: מה זאת אומרת?
זאב פרידמן: אם אדם שילם 5,000, אחרי זה בהליך משפטי יגבו עוד תשלום של 2013?
אמיר שפיצר: כל תמורה, אדוני, מהסכום הראשוני, איך שזה מנוסח בהצעת החוק ולא אם יש סכסוכים על חובות עבר.
כרמל שאמה-הכהן: מי ששילם את ה-5,000 פטור מדמי הניהול של 2013.
אלקס הרטמן: והוא לא יכול להשתמש ביחידה שלו.
זאב פרידמן: צריך לכתוב את זה.
כרמל שאמה-הכהן: הוא כבר לא ישתמש, זו כבר עובדה.
קריאה: למה עכשיו לחזור חזרה?
יואל חסון: לא חוזרים.
יואל חסון: שיהיה ברור, שאתי תבין את מה שאמר היושב-ראש.
אתי בנדלר: אני מסכמת כאן כמה דברים שנאמרו עד כה.
לאה ורון: אולי לא תפריעו.
אתי בנדלר: עוסק ישלח הודעה אישית לכל בעל זכות על זכותו לבטל את ההתקשרות בצירוף נוסח הודעה על ביטול ההתקשרות ושובר לתשלום דמי ביטול.
אתי בנדלר: נוסח ההודעה שתישלח לצרכן ונוסח הודעת הביטול ייקבעו בצו על-ידי שר התמ"ת.
אתי בנדלר: נוסח ההודעות יפורסם גם באתר האינטרנט של משרד התמ"ת כדי שאפשר יהיה להוציא את זה גם משם.
אתי בנדלר: הביטול ייעשה באמצעות תשלום דמי ביטול באמצעות שובר הפקדה שהעוסק שלח לצרכן או על-ידי העברה לעוסק של העתק מאישור ההפקדה בצירוף הודעת ביטול.
אתי בנדלר: אלה הדברים שאמרת?
אתי בנדלר: עכשיו יש כאן עוד מספר נושאים שהועלו.
אלקס הרטמן: רגע, שכחתם את מה שאמרנו שנינו - - -
כרמל שאמה-הכהן: רגע, עוד לא גמרנו.
אלקס הרטמן: בביטול חוזה, כאמור לעיל, לא תושב לצרכן כל תמורה שהיא.
אמיר שפיצר: לא כל תמורה.
רני נויבואר: לא כל תמורה שהיא.
אמיר שפיצר: התמורה הראשונית שהוא שילם – דובר על כך שזה יישאר, אבל אם יש חובות מהשנים - - -
רני נויבואר: אם גבית ביתר, זה לא יושב.
אמיר שפיצר: הרי אמרנו שהצעת החוק לא פוגעת בזכויות ההדדיות.
כרמל שאמה-הכהן: לא פוגעת ולא מתערבת.
אלקס הרטמן: אבל לגבי התמורה אין השבה, זה מה שאנחנו רוצים.
אלקס הרטמן: זה לא קשור להשבה - - -
רני נויבואר: אבל ברור שזה לא קשור, אדוני.
אלקס הרטמן: סליחה, כדי שהדברים יהיו ברורים לגמרי, זה הופיע גם בנוסח שראיתי - - -
כרמל שאמה-הכהן: מה, אדוני?
כרמל שאמה-הכהן: לא, בלי נוסח.
אלקס הרטמן: לצרכן לא תושב - - -
כרמל שאמה-הכהן: ההערה שלך מקובלת עלינו והיועצת המשפטית - - -
רני נויבואר: רגע, אבל אדוני כבר אמר שבסופו של דבר זה לא נוגע בכל הוויכוחים שהיו.
רני נויבואר: אם לאדם יש זכות ביטול והוא זכאי להשבת התמורה זה לא נוגע.
אלקס הרטמן: - - -
רני נויבואר: אדוני, אגיד לך למה זה מפריע לי, כי אתם מעגנים בצורה מפורשת את הזכויות שלכם כרגע בתוך הצעת החוק, אז אם כן, אז בוא נעגן במפורש את הזכות של הצרכן לבטל, אם כך יפרש בית-המשפט.
אתי בנדלר: רני, לא מעגנים.
רני נויבואר: לא נוגעים במה שהיה.
אתי בנדלר: לא מעגנים, להיפך.
אלקס הרטמן: הביטול הוא לא עילת השבה.
אלקס הרטמן: רק מבהירים.
רני נויבואר: הביטול הזה לא מהווה כשלעצמו, זה בסדר.
רני נויבואר: אבל אפשר לומר שגם הביטול הזה לא – אז בוא נכתוב במפורש שגם הביטול הזה לא גורע מכל זכות ביטול אחרת שקיימת לצרכן.
רני נויבואר: נכתוב שני סעיפים ברחל בתך הקטנה.
כרמל שאמה-הכהן: אין בעיה, יש לנו הסכמה על המהות, היא תנסח את זה.
אתי בנדלר: עוד פעם, מה את מציעה?
רני נויבואר: שהביטול לפי הצעת חוק זו בא לא לגרוע להוסיף לכל זכות ביטול אחרת שקיימת לצרכן.
אלקס הרטמן: וגם אין בו לפגוע בטענות הספק.
רני נויבואר: אז אם אנחנו כותבים ברחל בתך הקטנה את כל המחלוקות, אז - - -
אלקס הרטמן: סליחה, יש שני נושאים נפרדים, יש נושא אחד שבביטול חוזה כאמור לעיל, לא תושב לצרכן כל תמורה שהיא בגין הביטול הזה, אנחנו לא מדברים על דברים אחרים, ונושא בנפרד, זה שמירת זכויות של כל הצדדים - - -
רני נויבואר: אז איזה עוד זכות יש לכם?
אלקס הרטמן: חובות העבר, למשל.
רני נויבואר: אבל על חובות העבר אף אחד פה לא מחל.
אלקס הרטמן: אז אני אומר, אין בהסכם הזה שכתוב - - -
רני נויבואר: אז למה אני שואלת - - -
אלקס הרטמן: אני מנסה לענות לך.
כרמל שאמה-הכהן: אתה לא מוותר על חובות עבר, והמבטל לא מוותר על זכותו לתבוע את הסכום הראשוני שהוא שילם.
אמיר שפיצר: יש כאן בלבול, אדוני, הצעת החוק - - -
אלקס הרטמן: לא בגין הביטול.
כרמל שאמה-הכהן: לא בגין הביטול, בהליך נפרד.
אלקס הרטמן: זה כבר התיישן, 20 שנה, אין דבר כזה.
כרמל שאמה-הכהן: התיישן זה לא אצלנו.
אלקס הרטמן: לכן צריך שיהיה לגמרי ברור – מנסים להשיג עכשיו בהזדמנות זו כמה - - -
כרמל שאמה-הכהן: לא, אנחנו לא רוצים להתערב בזה.
אמיר שפיצר: אתה מנסה להשיג.
כרמל שאמה-הכהן: אנחנו הולכים באמצע, לא רוצים לא לצדכם ולא לצדם בעניין הזה.
אלקס הרטמן: לכן אני אומר, שני נושאים נפרדים, יש נושא אחד כמו שהופיע פה בהצעת החוק - - -
אמיר שפיצר: אז בוא נאשר אותה.
אלקס הרטמן: בחייך, באמת, ברמה ש - - - עברת לסגנון שאתה אוהב?
אלקס הרטמן: מה זה?
אמיר שפיצר: כי אתה מטעה עכשיו במה שאתה עושה.
אמיר שפיצר: הצעת החוק דיברה על דמי ביטול - - -
רני נויבואר: הצעת החוק דיברה על דמי ביטול ורצו לבוא ולומר שאתם זכאים לקבל את - - -
אלקס הרטמן: בביטול החוזה לצרכן לא תושב כל תמורה לה זכאי כאמור בסעיף לחוק העיקרי ויראו - - -
רני נויבואר: לא הולכים על ההצעה הזו, אדוני, אבל אתה רוצה - - -
אלקס הרטמן: לכן אני אומר את הדבר הבא, שבביטול החוזה, כאמור לעיל, לא תושב לצרכן כל תמורה שהיא, זה נושא אחד.
אלקס הרטמן: שנייה, אני אומר את שלי, אחר כך תגידו את שלכם.
קריאה: לא, אי-אפשר דבר כזה.
אלקס הרטמן: נושא נפרד, לא נתבעה עד היום גם על-ידי אף אחד כול תמורה שהיא, לא יודע מה מנסים להמציא כרגע.
אלקס הרטמן: יש נושא אחר, וזה נושא שכל צד שומר את כל טענותיו וזכויותיו - -
אלקס הרטמן: - - ואין בחוק זה כדי לפגוע בהם, זה הכול.
יואל חסון: לזה אנחנו מסכימים.
אמיר שפיצר: אדוני, אפשר משפט אחד?
אמיר שפיצר: הצעת החוק המקורית - - -
רני נויבואר: אדוני, תסכים אתי שאם מחר – חבר הכנסת, תקשיב, אנחנו לא צריכים לערב דבר שאינו – מה שכתבנו הרי נועד כדי לתת דמי ביטול מסוימים, גם אם גדולים מדי לטעמנו, לחברת "קלאב הוטל", לא צריך לכתוב את הדבר ההפוך, ואגיד לך גם למה הדוגמה.
רני נויבואר: הדוגמה היא אולי דוגמה אולי קצת מצחיקה, כמו הגוזל שנפל בין שני צדדים, כשרגל אחת פה, רגל אחת פה, אבל בסופו של דבר אם אדם החליט עכשיו שהוא רוצה להפסיק, כי עד היום הוא שילם והוא היה עשר אתכם ושילם לכם, והוא עכשיו הודיע לכם הודעת ביטול – בבית-המשפט, במחוזי כן קבעו שיש לו זכות ביטול, אבל הודעת הביטול ניתנה מכוח החוק הזה.
רני נויבואר: המשמעות היא שאם בית-המשפט קבע שהוא זכאי לתמורה, הוא יהיה זכאי לתמורה גם על הודעת הביטול הזו.
רני נויבואר: לכן, למה אנחנו נכנסים לשם?
אלקס הרטמן: הוא לא זכאי לתמורה.
אלקס הרטמן: בגין הביטול הזה הוא לא זכאי.
רני נויבואר: הוא לא צריך לשלוח לך עוד הודעת ביטול.
כרמל שאמה-הכהן: אבל אם בית-המשפט - - -
אלקס הרטמן: לכן עשיתי הפרדה, אמרתי, בגין הביטול הזה הוא לא זכאי לשום - - -
כרמל שאמה-הכהן: בגין הביטול הזה הוא לא זכאי.
רני נויבואר: כן, אבל הוא כבר נותן הודעת ביטול אחת ובגינה יכול להיות שהוא יהיה זכאי להשבה, אז למה אנחנו נכנסים לשם?
רני נויבואר: אנחנו שואלים את השאלה - - -
אלקס הרטמן: רגע, אבל סליחה, אנחנו דנים בהצעת החוק הזו בביטול הזה, בביטול הזה לא זכאים לתמורה.
אלקס הרטמן: מעבר לכך לא - - -
כרמל שאמה-הכהן: אבל כולם מסכימים.
רני נויבואר: אין במהות – רק השאלה אם צריך לעגן באופן קונקרטי את כל הזכויות של שני הצדדים פה, אז בואו נכתוב ברחל בתך הקטנה את מגילת העצמאות, זה בסדר.
רני נויבואר: אבל נכתוב שהצרכנים מוגנים בזכות הביטול שלהם - - -
אמיר שפיצר: אדוני, ישנה טענה באחד ההליכים המשפטיים שדמי האחזקה שולמו ביתר בשנים האחרונות, אנחנו לא רוצים שזה גם יפגע בהליכים הללו.
כרמל שאמה-הכהן: אמרנו, לא פוגעים, תגיד לי, אתה - - -
גיל אוריון: הוא אמר שזה לא פוגע, אתה לא שומע?
אמיר שפיצר: אם לא תושב כל תמורה – מה זה כל תמורה?
אלקס הרטמן: בגין ביטול זה.
אתי בנדלר: לא, אני לא מתייחסת אם כך לנושא.
כרמל שאמה-הכהן: אמרנו שכל פסיקה עתידית של בית-משפט - - -
אלקס הרטמן: לא, לא מקובל עלי.
אלקס הרטמן: אני אומר ש - - -
משה שרעבי: לא מקובל.
אתי בנדלר: זה בדיוק - - -
אמיר שפיצר: זה מה שהוא רוצה - - -
קריאה: אתה רוצה עוד כסף להרוויח עלינו?
אלקס הרטמן: האקט הזה של הביטול כמו של הזכות לקבל תמורה וזה כל מה שאנחנו אומרים, יש דברים אחרים שכן מקנים?
אתי בנדלר: אני לא כתבתי שהוא יוצר זכות לקבל תמורה, אבל אני גם לא אשלול את הזכות לקבל - - -
אלקס הרטמן: אבל הדבר יהיה לגמרי ברור, יכול לבוא מישהו ולומר, למה זה הוכנס בנוסח הקודם?
אתי בנדלר: אבל יהיו הרבה – בנוסח הקודם.
רני נויבואר: זה ניתן לכם כדמי ביטול.
אלקס הרטמן: גברתי, עם כל הכבוד הרב, אין פה עניין של השבה כתוצאה מהביטול הזה, זה מה שאני אומר – מסכימה אתי לזה?
אלקס הרטמן: אין השבה כתוצאה מהביטול הזה.
אמיר שפיצר: השבה של מה?
אלקס הרטמן: אין השבה של הכסף ששולם לפני 20 שנה או חלקו.
חנה וינשטוק-טירי: למה לא?
ניצן חרותי: לא, זה לא שייך.
ניצן חרותי: את ה-2,500 שקל.
קריאה: זה לא שייך לעניין.
גיל אוריון: האקט הספציפי הזה של הביטול לא מקים השבה.
כרמל שאמה-הכהן: חברים, סליחה, שמענו את כל מה שאמרתם.
כרמל שאמה-הכהן: תקשיב טוב, אין לי מחלוקת אתכם במהות.
כרמל שאמה-הכהן: אני מבקש, ואתה לא מתערב, ואת לא מתערבת, היועצת המשפטית תנסח את זה ואנחנו נאשר את זה – כפי שהבנת את מה שהובהר פה, סומכים עלייך.
אתי בנדלר: מסקנתי הסופית היא שאין מקום להתייחס לנושא של השבה בהצעת החוק הזו.
אתי בנדלר: אין להתייחס לזה.
אלקס הרטמן: אז מה המשמעות?
כרמל שאמה-הכהן: אבל הדברים מדברים בעד עצמם כולל - - -
גיל אוריון: לא, אבל יש דין בישראל.
אתי בנדלר: אתם לא תשיבו ומי שירצה יקבע את זה - - -
גיל אוריון: דין קובע זכות השבה.
אלקס הרטמן: זו דלת אחורית.
אלקס הרטמן: הדין במדינת ישראל קובע שכאשר יש ביטול, צד יכול אולי לבקש השבה, ולכן פה אנחנו אומרים ככה, החוק הזה נותן זכות שלא קיימת בחוק - - -
קריאה: ביטול נותן זכות ההשבה אוטומטית.
אתי בנדלר: מה זה אוטומטית?
יואל חסון: רגע, אז זה יחזיר את הכול אחורה.
אתי בנדלר: אבל כל הזמן אומרים שלא רוצים לפגוע בזכויות, נכון?
אתי בנדלר: - - - אני שותקת, אני לא זכאית, אני כותבת לא כך ולא כך.
גיל אוריון: אבל הדין לא שותק.
יואל חסון: הסכמנו שהדרך להתנתק מהעסקה הזאת היא דמי הביטול וחלק מדמי האחזקה, זה מה שהסכמנו.
יואל חסון: זאת אומרת, אנחנו בחוק אומרים, כך אתה יוצא.
יואל חסון: אתה לא יכול לבוא עכשיו ולהגיד, יבוא בן-אדם עכשיו ויגיד, רגע, שילמתי את זה, אבל אני עכשיו גם רוצה את הכסף ששילמתי לפני 20 שנה.
כרמל שאמה-הכהן: בגין ביטול עסקה.
קריאה: נו, אז מה?
יואל חסון: חבר'ה, אי-אפשר להחזיק את המקל משתי קצותיו.